SPOROČILO ZA JAVNOST

**Slavnostna akademija ob občinskem prazniku**

**Kranj, 2. december 2020 – Leto 2020 se izteka in z njim prihaja tudi praznik Mestne občine Kranj ter s tem slavnostna akademija s podelitvijo priznanj občankam in občanom, ki so v letu 2020 pustili najgloblji pečat v lokalni skupnosti. Letos jo bodo zaradi epidemije bolezni covid-19 izvedli virtualno. Prireditev bo na sporedu danes zvečer.**

Praznik **Mestne občine Kranj (MOK)** je na Prešernov dan, 3. decembra. V MOK ga vsako leto tradicionalno obeležijo s slavnostno akademijo, največjim in najpomembnejšim dogodkom v občini. Ob tej priložnosti podelijo nagrade in priznanja MOK občankam in občanom, ki so v izbranem letu pustili najgloblji pečat v lokalni skupnosti. Letos jo bodo zaradi epidemije bolezni covid-19 izvedli virtualno, tako da bodo slavnostno podelitev in predstavitev nagrajencev premierno predvajali **na predvečer občinskega praznika, v sredo, 2. decembra, ob 20. uri. Prireditev si bo mogoče ogledati na** enem od naslednjih kanalov:

\* na [youtube kanalu Mestne občine](https://www.youtube.com/channel/UCNQf8XylwZIKZUBUkydXD3A%22%20%5Ct%20%22_BLANK) Kranj in [Visit Kranj](https://www.youtube.com/user/VISITKRANJ%22%20%5Ct%20%22_BLANK)

\* na [Facebook profilu Mestne občine Kranj](https://www.facebook.com/MOKranj) in [Visit Kranj](https://www.facebook.com/VisitKranj%22%20%5Ct%20%22_BLANK)

\* na [spletni strani Žurnal24](https://www.zurnal24.si/kranj)

\* posnetek bosta predvajali tudi [GTV](http://www.gtv.si/) in TV Tržič.

*»Ste kdaj pomislili, kako bogat je ta naš prostor? Naša regija, občina, mesto. Kako miselno, vsebinsko, delovno in rezultatsko bogati so ljudje, s katerimi si ta prostor delimo? Večkrat pomislim na to, koliko nadarjenih ljudi izhaja iz naših krajev in koliko pomembnih del izhaja iz tega okolja,«* je ob tej priložnosti povedal župan MOK **Matjaž Rakovec**.

Naziv *častni občan MOK* je prejel **Anton Rešek** za ohranjanje vrednot in zgodovinskega spomina o razvoju slovenske samostojnosti in državnosti. *Nagrado MOK za leto 2020* so letos podelili **Alojzu Ajdiču** za vsestranski ustvarjalni doprinos in razvoj glasbene kulture ter pedagoško delo. *Listino o priznanju MOK za leta 2020* sta prejela **Marjana Jekovec** za prispevek h kakovosti življenja v krajevni skupnosti Bitnje in za skrb za sokrajane ter gospod **Janez Cuderman**za uspešno vodenje in razvoj OŠ Helene Puhar.

*Veliko plaketo MOK za leto 2020* so prejeli: **Igor Prašnikar** za dolgoletno delo na športnem področju in predanost pri razvoju karateja; **Franc Jerala** za prepoznavnost Hortikulturnega društva Kranj, **Žarko Matijašević** za zavzeto delo z mladimi na področju nogometa.

*Veliko Prešernovo plaketo za leto 2020* so podelili **Alenki Jenko Boh** za uveljavljanje glasbene kulture in pedagoško delo z mladimi.

Župan je podelil tudi *plakete Mestne občine Kranj* in *Prešernove plakete*. *Plaketo MOK* sta prejela nogometni velemojster **Josip Iličić** za podporo mladim za šport in ureditev športnih igrišč ter **Nada Bogataj Kržan** za izjemni prispevek v dobro družbenih dejavnostih in Fundacije Vincenca Drakslerja. Prešernove plakete so dobili magister likovnih umetnosti **Klavdij Tutta** za predano delo z mladimina likovnem področju, doc. mag. likovnih umetnosti **Klementina Golija** za razvoj likovne umetnosti doma in v tujini ter **Primož Zevnik** za strokovni in umetniški doprinos k razvoju glasbene kulture mladih.

Podrobnejši opisi dela in zaslug letošnjih nagrajencev so na voljo v priloženi priponki.